แนวโน้ม SET ไซด์เวย์ดาวน์ ขายลดเสี่ยงก่อนประชุม “เฟด”
เล็ง SET เช้าปรับตัวลง รับแรงกดดันจากแรงขายทำกำไรลดความเสี่ยงก่อนการประชุมเฟดคืนนี้ ซึ่งตลาดคาดขึ้นดอกเบี้ย 0.75% ให้แนวต้าน 1,630-1,640 จุด แนวรับ 1,620-1,610 จุด
เล็ง SET เช้าปรับตัวลง รับแรงกดดันจากแรงขายทำกำไรลดความเสี่ยงก่อนการประชุมเฟดคืนนี้ ซึ่งตลาดคาดขึ้นดอกเบี้ย 0.75% ให้แนวต้าน 1,630-1,640 จุด แนวรับ 1,620-1,610 จุด
2 พ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลง หลังจากดัชนีปรับตัวขึ้นไปค่อนข้างมากอาจจะลดช่วงบวกลงมา คาดว่าจะมีแรงขายทำกำไรลดความเสี่ยงก่อนการประชุมธนาคารกลางสหรัฐคืนนี้ ซึ่งตลาดคาดว่าเฟดจะขึ้นอัตราดอกเบี้ย 0.75% ทำให้จะเป็นแรงกดดันต่อดัชนี
อย่างไรก็ตามยังมีปัจจัยบวกจากราคาน้ำมันที่ปรับเพิ่มขึ้นมา ทำให้ช่วยหนุนหุ้นพลังงาน คาดว่าจะช่วยพยุงดัชนีไว้ได้ในระดับหนึ่ง และกระแสข่าวการเตรียมกลับมาเปิดประเทศของจีน น่าจะทำให้ยังมีแรงซื้อเข้ามาหุ้นที่เกี่ยวข้องกับการท่องเที่ยวหนุนได้
ส่วนตลาดหุ้นเอเชียเช้านี้ส่วนใหญ่เปิดมาปรับตัวลงเล็กน้อย วันนี้ให้แนวต้าน 1,630 และ 1,640 จุด แนวรับ 1,620 และ 1,610 จุด